ปัจจัยความเสี่ยง OHTLT_2

บริษัทฯ กำลังเผชิญกับความเสี่ยงต่างๆ รวมถึงผลกระทบย้อนกลับจากภาวะเศรษฐกิจที่ถดถอยทั่วโลก
และสาเหตุจากความไม่แน่นอนทางด้านการเมืองหรือเศรษฐกิจในประเทศไทย ปัจจัยความเสี่ยงอื่นๆ
รวมทั้งความเป็นไปได้ในการโจมตีของผู้ก่อการร้ายต่อโรงแรมหรือในเมืองทั่วๆ ไป
ด้วยผลกระทบเหล่านี้ ทางบริษัทฯก็ยังคงมุ่งเน้นในการบำรุงรักษาโรงแรมให้รัดกุมยิ่งขึ้น
โดยเฉพาะอย่างยิ่ง ด้านอัคคีภัย ชีวิต และความปลอดภัย
โดยให้ความสำคัญสูงสุดในเรื่องเหล่านี้ควบคู่ไปกับการให้บริการด้วยมาตรฐานสูงสุดแก่ลูกค้า

  กลุ่มบริษัทต้องเผชิญกับความเสี่ยงทางการเงินที่สำคัญได้แก่
  ผลกระทบจากการเปลี่ยนแปลงของอัตราดอกเบี้ย การเปลี่ยนแปลงของอัตราแลกเปลี่ยน
  และความเสี่ยงจากการให้สินเชื่อ
  ฝ่ายบริหารของกลุ่มบริษัทเป็นผู้ดำเนินการในการจัดการความเสี่ยงดำเนินงานโดยฝ่ายบริหารของกลุ่มบริษัท
  แผนการจัดการความเสี่ยงโดยรวมของกลุ่มบริษัทจึงมุ่งเน้นความผันผวนของตลาดการเงินและแสวงหาวิธีการลดผลกระทบที่ทำให้เสียหายต่อผลการดำเนินงานทางการเงินของกลุ่มบริษัทให้เหลือน้อยที่สุดเท่าที่เป็นไปได้

  ความเสี่ยงจากอัตราดอกเบี้ย

  กลุ่มบริษัทมีความเสี่ยงเป็นปกติจากอัตราดอกเบี้ยอันเกี่ยวเนื่องจากการที่กลุ่มบริษัทมีเงินฝากธนาคาร
  เงินให้กู้ยืมแก่กิจการอื่น และเงินกู้ยืมจากธนาคาร กลุ่มบริษัทได้กู้ยืมเงินเพื่อใช้ในการดำเนินงาน
  ซึ่งต้องจ่ายอัตราดอกเบี้ยทั้งในอัตราแบบคงที่และแบบลอยตัว
  บริษัทได้ทำสัญญาป้องกันความเสี่ยงจากอัตราดอกเบี้ย (Interest Rate Swap Contracts)
  สำหรับเงินกู้ยืมในสกุลเงินบาท เพื่อป้องกันความเสี่ยงที่เกิดจากการผันผวนของอัตราดอกเบี้ย
  บริษัทไม่ได้มีการรับรู้สัญญาแลกเปลี่ยนอัตราดอกเบี้ยดังกล่าวในงบการเงิน ณ วันที่ที่ทำสัญญา
  นอกจากนี้บริษัทไม่ได้รับรู้การเปลี่ยนแปลงในมูลค่ายุติธรรมที่เกิดขึ้นในภายหลังของสัญญาแลกเปลี่ยนดังกล่าวในงบกำไรขาดทุน

  ความเสี่ยงจากอัตราแลกเปลี่ยน

  กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศเนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศ
  และบริษัทย่อยแห่งหนึ่งมีความเสี่ยงจากการที่มีเงินลงทุนในบริษัทร่วมในต่างประเทศซึ่งบริษัทย่อยมิได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้
  อย่างไรก็ตาม
  กลุ่มบริษัทเชื่อว่าในสถานการณ์ปัจจุบันความเสี่ยงด้านอัตราแลกเปลี่ยนจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
  จึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงจากอัตราแลกเปลี่ยนดังกล่าว

  ณ วันที่ 31 ธันวาคม พ.ศ. 2553
  กลุ่มบริษัทมีสินทรัพย์และหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้
  หนี้สินส่วนใหญ่ถึงกำหนดชำระภายใน 1 ปี

+----------------------+------------+-------------+--------------------+
|                      |            |             | อัตราแลกเปลี่ยนถัวเฉลี่ย |
+----------------------+------------+-------------+--------------------+
|                      |            |             | ณ วันที่ 31 ธันวาคม    |
|                      |            |             | พ.ศ. 2553          |
+----------------------+------------+-------------+--------------------+
|                      | ง          |             | บาทต่อหน่วยสกุล       |
|                      | บการเงินรวม |             |                    |
|                      | และงบการเง |             |                    |
|                      | ินเฉพาะบริษัท |             |                    |
+----------------------+------------+-------------+--------------------+
|   สกุลเงิน (หน่วย :     | สินทรัพย์     | หนี้สิน        | เงินตราต่างประเทศ    |
|   ล้าน)               |            |             |                    |
+----------------------+------------+-------------+--------------------+
|                      |            |             |                    |
+----------------------+------------+-------------+--------------------+
|   ดอลลาร์สหรัฐอเมริกา   | 0.13       | -           | 30.0703            |
+----------------------+------------+-------------+--------------------+
|   ยูโร                | 0.06       | -           | 39.7932            |
+----------------------+------------+-------------+--------------------+

  ความเสี่ยงด้านการให้สินเชื่อ

  กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าที่เกิดจากการให้บริการในการประกอบกิจการโรงแรม
  ซึ่งส่วนใหญ่เป็นการให้บริการแก่บริษัทตัวแทนการท่องเที่ยว บริษัทบัตรเครดิต
  และบริษัทที่มีฐานะการเงินมั่นคง
  กลุ่มบริษัทไม่เคยประสบปัญหาในการเรียกเก็บหนี้อย่างเป็นสาระสำคัญ
  และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยงคือ
  มูลค่าตามบัญชีของลูกหนี้การค้าหักด้วยค่าเผื่อหนี้สงสัยจะสูญตามที่แสดงไว้ในงบดุลรวม

  นอกจากนี้กลุ่มบริษัทมีความเสี่ยงด้านการให้สินเชื่อจากเงินให้กู้ยืมแก่กิจการอื่นในกลุ่มเดียวกัน
  ตามที่ได้กล่าวไว้ในหมายเหตุประกอบงบการเงินข้อ 23
  เงินให้กู้ยืมดังกล่าวเป็นเงินให้กู้ยืมที่ค้ำประกันโดยที่ดิน
  และอาคารของกิจการอื่นในกลุ่มเดียวกันดังกล่าว โดยมีการคิดดอกเบี้ยใกล้เคียงกับราคาตลาด
  และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยง คือ
  มูลค่าตามบัญชีของเงินให้กู้ยืมแก่กิจการอื่นหักด้วยค่าเผื่อหนี้สงสัยจะสูญตามที่แสดงไว้ในงบดุลรวม

  ความเสี่ยงด้านการเมือง

  เนื่องจากรายได้จากการประกอบกิจการโรงแรมจะขึ้นกับจำนวนนักท่องเที่ยวจากต่างประเทศเป็นหลัก
  ดังนั้นถ้าประเทศไม่มีความมั่นคงทางด้านการเมือง มีการเดินขบวน
  มีกลุ่มผู้ชุมนุมประท้วงตามสถานที่ต่างๆ
  ทำให้มีความเสี่ยงในเรื่องของความปลอดภัยในชีวิตและทรัพย์สิน
  จำนวนนักท่องเที่ยวที่จะเดินทางเข้ามาท่องเที่ยวก็จะลดลง
  ฝ่ายบริหารเชื่อว่ามูลค่าสูงสุดของความเสี่ยง คือ มูลค่ารายได้จากห้องพัก
  มาตรการรองรับความเสี่ยงดังกล่าวคือเรื่องการรักษาความปลอดภัยของชีวิตและทรัพย์สินในโรงแรม
  การเพิ่มแหล่งให้บริการแก่ลูกค้าภายในประเทศมากขึ้น